ROZPRÁVKOVÉ JAVISKO 2013 

P R O P O Z Í C I E

KRAJSKEJ POSTUPOVEJ SÚŤAŽE A  PREHLIADKY DETSKEJ DRAMATICKEJ TVORIVOSTI

TERMÍN :  10. apríl 2013         
MIESTO :   kino Mier, Považská Bystrica
USPORIADATELIA:	Považské osvetové stredisko v  Považskej Bystrici
				v zriaďovateľskej pôsobnosti Trenčianskeho samosprávneho kraja
				Mesto Považská Bystrica a PX Centrum, Považská Bystrica
			 				                        
POSLANIE PREHLIADKY
Krajská postupová súťaž a prehliadka Rozprávkové javisko 2013 je prezentáciou najúspešnejších kolektívov a jednotlivcov divadla hraného deťmi / činoherného, bábkového, hudobno-dramatického, pohybového a pantomimického, dramatickej hry detí / v oblasti detskej dramatickej tvorivosti z Trenčianskeho kraja. Konfrontuje uplatňovanie rôznych štýlov práce        s deťmi, vytvára priestor pre vzájomnú inšpiráciu a výmenu skúseností umelecko-pedagogického vedenia detských súborov.

PRIEBEH  A ORGANIZÁCIA
Súťažná prehliadka sa rozdeľuje na:
	súťaž jednotlivcov – žiaci 1. až 9. ročníka základných škôl a I. – V. ročníka osemročných gymnázií ( vo veku od 6 do 15 rokov, vrátane ). Časový limit je určený do 15 minút.
	súťaž  kolektívov (súborov) – žiaci 1. až 9. ročníka základných škôl a I. a V. ročníka osemročných gymnázií  ( vo veku od 6 do 15 rokov, vrátane ).

	Účasť kolektívov a jednotlivcov v krajskej postupovej súťaži je podmienená návrhom príslušného regionálneho osvetového strediska, ktorý vychádza z odborného ohodnotenia, resp. umiestnenia  v regionálnej súťaži. Regionálne súťaž detskej dramatickej tvorivosti organizujú príslušné ROS v spolupráci s kultúrnymi  a školskými inštitúciami v regióne. O nominácii súboru a jednotlivca, kde sa regionálna súťaž neuskutočnila, rozhodne ROS taktiež na základe hodnotenia a odporúčania lektora - porotcu. Odborná porota odporučí na postup do krajskej súťaže jeden súbor / jednotlivca. V prípade, že sa na prehliadke vyskytne ďalšia kvalitná inscenácia, odborná porota ju navrhne zaradiť do širšieho výberu. V opačnom prípade, ak            v regionálnej súťaži inscenácie nedosiahnu želateľnú kvalitatívnu úroveň, odborná porota má právo  neodporúčať žiaden kolektív, resp. jednotlivca.  
Podmienkou účasti kolektívov a jednotlivcov  v krajskej postupovej súťaži a prehliadke je predloženie textu s uvedením autora, alebo scenára inscenácie s uvedením autora textu a zostavovateľa scenára.                       
Písomné  hodnotenia inscenácií kolektívov / jednotlivcov budú súčasťou dokumentácie krajskej súťaže a prehliadky.
Súťažné inscenácie súborov, jednotlivcov bude hodnotiť odborná porota menovaná  riaditeľkou Považského osvetového strediska v Považskej Bystrici. Organizátor navrhne programovej rade celoštátnej súťaže a prehliadky víťazné inscenácie v kategórii kolektívov a      v kategórii jednotlivcov na postup do celoštátnej prehliadky   ZLATÁ PRIADKA,  ktorá sa uskutoční 29. 5. – 1. 6. 2013  v Šali.  
Ak v krajskej súťaži  inscenácie nedosiahnu želateľnú kvalitatívnu úroveň, odborná porota má právo neodporučiť účasť v celoštátnej  súťaži a prehliadke.         

	Krajská postupová súťaž a prehliadka pozostáva z časti súťažnej: prezentácia inscenácií súborov a jednotlivcov nominovaných organizátormi regionálnych prehliadok na návrh odbornej poroty v kategórii kolektívov a v kategórii jednotlivcov  a zo vzdelávacej časti ( rozborový  a hodnotiaci seminár inscenácií  súborov a jednotlivcov uvedených na prehliadke .

	Organizátori krajskej postupovej súťaže udelia diplomy a ceny za pozoruhodné inscenácie kolektívov / jednotlivcov  na návrh odbornej poroty.
	Náklady spojené s účasťou v krajskej súťaži a prehliadke / doprava, strava / súťažiacim kolektívom a jednotlivcom hradí organizátor v zmysle platných predpisov.
	Prihláseným kolektívom, jednotlivcom zašleme  organizačné pokyny  s  programom krajskej postupovej súťaže.
Súbory a jednotlivci navrhnutí príslušným regionálnym osvetovým strediskom zašlú svoje prihlášky potvrdené regionálnym osvetovým strediskom, textovú predlohu inscenácie, odborné hodnotenie inscenácie, slovo o súbore do 20. marca 2013 na adresu:
Mária Martikáňová
Považské osvetové stredisko
Ul.odborov 244/8
017 01 Považská Bystrica
č.t., fax : 042/4323574, mob. 0901 918 816, 0917 787 062
e-mail : pospb@ pospb.tsk.sk

PRIHLÁŠKA

do krajskej postupovej súťaže a  prehliadky detskej dramatickej tvorivosti
ROZPRÁVKOVÉ JAVISKO 2013   

SÚBOR / SÓLISTA / : .....................................................................................................................................

MIESTO, ZRIAĎOVATEĽ................................................................................................................................

VEDÚCI SÚBORU : ....................................... .......................................................č.t....................................

ADRESA:.....:......................................................................................................................PSČ.....................

E-mail: ............................................................................................................................................................

ZAMESTNANIE:..............................................................................................................................................

DÁTUM NARODENIA: .....................................................................ČOP:......................................................

NÁZOV  HRY :.................................................................................................................................................

AUTOR - UPRAVOVATEĽ : ...........................................................................................................................

RÉŽIA : ...........................................................................................................................................................

HUDBA : .........................................................................................................................................................

SCÉNOGRAFIA : ............................................................................................................................................

DĹŽKA TRVANIA PREDSTAVENIA  / min. / : ................................................................................................

DĹŽKA PRÍPRAVY NA PREDSTAVENIE /min./.............................................................................................

DRUH DIVADLA : .........................................ADRESÁT: ...............................................................................

TECHNICKÉ POŽIADAVKY : .........................................................................................................................

........................................................................................................................................................................

POČET ČLENOV SÚBORU, VRÁTANE PEDAGÓGA....................................................................................

 .................................................................                                   ...................................................................
potvrdenie ROS						      vedúci súboru / sólista

									
S prihláškou prosím zaslať  stručnú charakteristiku súboru a inscenácie, odborné hodnotenie inscenácie, textovú predlohu inscenácie.
Adresa: Mária Martikáňová, Považské osvetové stredisko, Ul.odborov 244/8, 017 01 Považská Bystrica
tel., fax : 042/4323574, mob. : 0901 918 816, 0917 787 062, e-mail: pospb@pospb.tsk.sk